ພັກຂອງລັດຖະບານ ຊະນະການເລືອກຕັ້ງ ໃນໂຣເມເນຍ
ຜົນການນັບບັດ ປະມານ 80% ສະແດງວ່າ ພັກຂອງນາຍົກ ລັດຖະມົນຕີ Victor Ponta ໄດ້ຄະແນນສຽງ 60%.
ຜົນການນັບບັດຄະແນນສຽງເປັນບາງສ່ວນ ຂອງການເລືອກຕັ້ງ ສະພາແຫ່ງຊາດຂອງ Romania ໃນວັນອາທິດວານນີ້ ໄດ້ຍົກ ໃຫ້ພັກນິຍົມກາງຂວາຂອງລັດຖະບານ ເປັນຜູ້ຊະນະການເລືອກ ຕັ້ງຢ່າງຂາດຮອຍ ຜົນການນັບບັດ ຈາກປະມານ 80% ຂອງບ່ອນປ່ອນບັດທັງໝົດ ສະແດງວ່າ ພັກ Social-Liberal Union ຂອງນາຍົກລັດຖະ ມົນຕີ Victor Ponta ທີ່ກໍາອໍານາດຢູ່ນັ້ນ ໄດ້ຄະແນນສຽງ 60% ຂອງການເລືອກຕັ້ງ ສ່ວນພັກ Right Romania Alliance ຂອງປະທານາທິບໍດີ Traian Basescu ນັ້ນ ແມ່ນຕາມມາຫ່າງໆ ເປັນທີ 2 ໂດຍໄດ້ຮັບຄະແນນສຽງປະມານ 20% ທັງສອງຜູ້ສະມັກເລືອກຕັ້ງແຂ່ງກັນນັ້ນ ໄດ້ມີການຜິດຖຽງກັນທາງ ດ້ານສ່ວນຕົວ ມາຕັ້ງແຕ່ ເວລາທ່ານ Ponta ພະຍາຍາມ ເພື່ອຈະຟ້ອງຮ້ອງສະພາໃຫ້ປົດ ທ່ານ ທ່ານ Basescu ໃນເດືອນກໍລະກົດຜ່ານມາ ທາງຝ່າຍທ່ານ Basescu ກໍໄດ້ກ່າວ ແນະໃຫ້ຮູ້ວ່າ ທ່ານອາດຈະປະຕິເສດຕໍ່ການແຕ່ງຕັ້ງ ທ່ານ Ponta ເປັນນາຍົກລັດຖະມົນ ຕີອີກຄັ້ງ ເຖິງແມ່ນວ່າຜົນການເລືອກຕັ້ງຈະອອກມາໃນຮູບໃດກໍ່ຕາມ